OpenLLM-France/wikimedia huggingface dataset:
# Distribució de Conway–Maxwell–Poisson

En teoria i estadística de probabilitats, la distribució de Conway–Maxwell–Poisson (CMP o COM–Poisson) és una distribució de probabilitat discreta que porta el nom de Richard W. Conway, William L. Maxwell i Siméon Denis Poisson que generalitza la distribució de Poisson afegint un paràmetre. modelar la sobredispersió i la subdispersió. És un membre de la família exponencial, té la distribució de Poisson i la distribució geomètrica com a casos especials i la distribució de Bernoulli com a cas límit.

## Rerefons

La distribució CMP va ser proposada originalment per Conway i Maxwell el 1962 com una solució per gestionar sistemes de cua amb tarifes de servei depenent de l'estat. La distribució CMP va ser introduïda a la literatura estadística per Boatwright et al. 2003 i Shmueli et al. (2005). La primera investigació detallada sobre les propietats probabilístiques i estadístiques de la distribució va ser publicada per Shmueli et al. (2005). Alguns resultats de probabilitat teòrica de la distribució COM-Poisson són estudiats i revisats per Li et al. (2019), especialment les caracteritzacions de la distribució COM-Poisson.

## Funció de massa de probabilitat

La distribució CMP es defineix com la distribució amb funció de massa de probabilitat
$P(X=x)=f(x;\lambda ,\nu )={\frac {\lambda ^{x}}{(x!)^{\nu }}}{\frac {1}{Z(\lambda ,\nu )}}.$
on:
$Z(\lambda ,\nu )=\sum _{j=0}^{\infty }{\frac {\lambda ^{j}}{(j!)^{\nu }}}.$
La funció $Z(\lambda ,\nu )$ serveix com a constant de normalització, de manera que la funció de massa de probabilitat suma un. Tingues en compte que $Z(\lambda ,\nu )$ no té una forma tancada.

## Referències

* ↑ «Conway–Maxwell–Poisson Regression» (en anglès). SAS Support. SAS Institute, Inc.. [Consulta: 2 març 2015].
* ↑ «The Conway–Maxwell–Poisson Distribution» (en anglès). https://assets.cambridge.org.+[Consulta: 3 juliol 2023].
* ↑ Sellers, Kimberly F.; Morris, Darcy Steeg; Balakrishnan, Narayanaswamy «Bivariate Conway–Maxwell–Poisson distribution: Formulation, properties, and inference» (en anglès). Journal of Multivariate Analysis, 150, 01-09-2016, pàg. 152–168. DOI: 10.1016/j.jmva.2016.04.007. ISSN: 0047-259X.
* ↑ Morris, Darcy Steeg; Raim, Andrew M.; Sellers, Kimberly F. «A Conway–Maxwell-multinomial distribution for flexible modeling of clustered categorical data» (en anglès). Journal of Multivariate Analysis, 179, 01-09-2020, pàg. 104651. DOI: 10.1016/j.jmva.2020.104651. ISSN: 0047-259X.
# Cua de ventall de les Visayes

El cua de ventall de les Visayes (Rhipidura albiventris) és un ocell de la família dels ripidúrids (Rhipiduridae).

## Hàbitat i distribució

Habita els boscos de les illes de Ticao, Masbate, Panay, Guimaras i Negros, a les Filipines occidentals.

## Referències

* ↑ «Cua de ventall de les Visayes». Cercaterm. TERMCAT, Centre de Terminologia. Rev. 10/10/2023(català)
# Davis Tutt

Davis Tutt (? 1836 - 21 juliol 1865) va ser un jugador que havia estat soldat a l'Exèrcit Confederat, conegut per haver mort en un duel contra Wild Bill Hickok, en una època en què aquest encara era desconegut com a pistoler.
Tutt va néixer a Yellville (Arkansas), en el si d'una família amb certa influència política del comtat de Marion. De petit, Tutt havia vist la seva família embolicada en una disputa contra el clan dels Everett, de resultes de la qual van morir diversos dels seus parents en el curs d'alguns anys. Quan el 1862 va esclatar la Guerra civil dels Estats Units, Tutt va prendre partit per la Confederació. Més tard es va aventurar cap a l'oest a la recerca de fortuna, i va arribar a Springfield (Missouri). Va ser allà on va conèixer Hickok, amb qui tindria certa amistat en un primer moment. Hickok i Tutt jugaven a pòquer amb freqüència, i Tutt solia deixar-li diners quan aquest tenia mala sort.

## Amics fins a la mort

L'amistat es va trencar a conseqüència de diversos factors. El més probable és el pagament d'un d'aquests petits préstecs, que rondaria els 25 dòlars. Encara que hi ha diverses teories sobre l'incident, s'admet generalment que Tutt va decidir emportar-se un rellotge d'or de Hickok com a garantia pel pagament dels seus diners. Hickok no es va ofendre per aquest gest desafiant, però va advertir-lo que faria millor no portant-lo en públic. La seva intenció podia ser tant la de no humiliar-lo com la d'evitar la humiliació d'aparèixer com un a morós i un mal jugador, però com que Tutt no es va fer enrere, el 21 de juliol es va produir una discussió i un tiroteig, que convertiria Tutt en un cadàver i a Hickok en una llegenda del Vell Oest.
El tiroteig, ocorregut a la plaça major de Springfield al voltant de les sis de la tarda, s'ha convertit en la imatge típica dels duels propis del western, i ha estat interpretat, amb diverses modificacions, en innombrables pel·lícules i novel·les.
Hickok havia realitzat diverses advertències a Tutt per evitar la baralla. En realitat, Tutt tenia certa fama com a tirador, i és molt possible que el seu aplom es degués a una excessiva confiança en les seves possibilitats. De qualsevol manera, els dos trets es van realitzar gairebé simultàniament, però amb diferent resultat: Tutt va morir gairebé instantàniament, després d'exclamar en veu alta: "Nois, estic mort!", i el seu tret no va tocar Hickok. Quan aquest va ser jutjat resultar absolt de l'acusació d'homicidi, gràcies al seu al·legat de legítima defensa.

## Enllaços externs

* Davis Tutt (anglès)
* Slap Leather, Secció 1550 Arxivat 2007-02-13 a Wayback Machine.
* Crònica del tiroteig Hickok-Tutt Arxivat 2010-03-01 a Wayback Machine.
# Davis Phinney

Davis Phinney (Boulder, Colorado, 10 de juliol de 1959) va ser un ciclista estatunidenc, que fou professional entre 1985 i 1993. Durant aquests anys aconseguí més de 60 victòrie, destacant dues etapes al Tour de França i el Campionat nacional de ciclisme en ruta de 1991. Anteriorment, com a amateur, va prendre part en els Jocs Olímpics de Los Angeles de 1984, en què guanyà la medalla de bronze en la contrarellotge per equips. Una vegada retirat va continuar vinculat a aquest esport com a comentarista. Phinney fou diagnosticat Parkinson als 40 anys. De resultes va fundar la Davis Phinney Foundation (DPF) per recollir diners per a la recerca i investigació d'aquesta malaltia. Està casat amb Connie Carpenter-Phinney i és pare de Taylor Phinney, ambdós ciclistes.

## Palmarès

* 1984
** Bronze a la contrarellotge per equips dels Jocs Olímpics de Los Angeles
* 1985
** Vencedor de 3 etapes de la Coors Classic
* 1986
** 1r a la Redlands Bicycle Classic
** Vencedor d'una etapa del Tour de França
** Vencedor de 3 etapes de la Coors Classic
* 1987
** Vencedor d'una etapa del Tour de França
** Vencedor d'una etapa de la Coors Classic
* 1988
** 1r a la Coors Classic i vencedor de 4 etapes
** 1r a la Volta a Florida i vencedor de 3 etapes
** Vencedor d'una etapa del Tour de Romandia
* 1989
** Vencedor de 2 etapes del Tour de Trump
* 1990
** Vencedor d'una etapa de la Redlands Classic
* 1991
** Campió dels Estats Units en ruta
** 1r a la Fitchburg Longsjo Classic
** Vencedor d'una etapa del Tour DuPont
** Vencedor de 2 etapes de la Cascade Cycling Classic
* 1992
** Vencedor d'una etapa de la Cascade Cycling Classic
** Vencedor d'una etapa de la Celestial Bicycle Classic
** Vencedor d'una etapa de la Killington Stage Race
* 1993
** 1r a la Fitchburg Longsjo Classic
** Vencedor d'una etapa de la Cascade Cycling Classic

### Resultats al Tour de França

* 1986. Abandona (15a etapa). Vencedor d'una etapa
* 1987. Abandona (17a etapa). Vencedor d'una etapa
* 1988. 105è de la classificació general
* 1990. 153è de la classificació general

### Resultats al Giro d'Itàlia

* 1985. 104è de la classificació general
* 1988. 118è de la classificació general

## Referències

* ↑ Parientes - P a sitiodeciclismo.net

## Enllaços externs

* Fitxa de Davis Phinney a sitiodeciclismo.net
* Davis Phinney Foundation
# Districte de Macossa

El districte de Macossa és un districte de Moçambic, situat a la província de Manica. Té una superfície de 9.552 kilòmetres quadrats. En 2007 comptava amb una població de 27.636 habitants. Limita al nord amb els districtes de Guro i Tambara, a l'oest amb el districte de Báruè, al sud amb el districte de Gondola i a l'est amb els districtes de Gorongosa, Maringué i Chemba de la província de Sofala.

## Divisió administrativa

El districte està dividit en tres postos administrativos (Macossa, Nguawala i Nhamangua), compostos per les següents localitats:
* Posto Administrativo de Macossa:
** Macossa
* Posto Administrativo de Nguawala:
** Nguawala
* Posto Administrativo de Nhamangua:
** Dunda
** Nhamangua

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Diòcesi de Gyula

La diòcesi de Gyula (en hongarès: Gyulai Román Ortodox Püspökség, en romanès: Episcopia Ortodoxă Română din Gyula) és la diòcesi ortodoxa romanesa dels romanesos a Hongria.
La diòcesi es va establir el 1999 per a la minoria romanesa a Hongria, formant part de la metròpoli de Banat. Gyula, una ciutat hongaresa propera a la frontera entre Hongria i Romania, va ser escollida com a centre administratiu. El primer bisbe, Sofronie Drincec, va servir del 21 de febrer de 1999 al 25 de febrer de 2007, servint més tard a la diòcesi d'Oradea a Romania. El segon i actual bisbe és Siluan Mănuilă, al càrrec des del 8 de juliol de 2007. La diòcesi va ser retirada de la metròpoli del Banat el 2009 per estar directament subordinada al patriarca de tota Romania. El 2010, la diòcesi tenia 19 parròquies i dos monestirs en els quals hi treballaven 15 sacerdots.

## Referències

* ↑ «Istoric al vieţii religioase din Banat». Metropolis of Banat. [Consulta: 28 octubre 2019].
* ↑ , 15-11-2008.
* ↑ Mudrov, Sergey. «Православная Европа. Статья 7 Венгрия: радость миссионерских приходов и плач покинутых церквей. Часть 3». Православие.Ru, 02-04-2010. [Consulta: 28 novembre 2019].
# Dežanovac

Dežanovac és un municipi de Croàcia que es troba al comtat de Bjelovar-Bilogora, al centre del país.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Djarmén

Djarmén (en rus: Джармен) és un poble (un possiólok) del krai de Khabàrovsk, a Rússia, que el 2012 tenia 6 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Diners rosa

El diners rosa és un terme que fa referència a la capacitat adquisitiva de la comunitat gai, molt sovint en el marc de les donacions de caràcter polític. Arran de l'eclosió i l'auge dels moviments socials LGBT els diners roses han deixat de tenir un ús restringit o reduït per transformar-se en una indústria pròspera i en creixement a arreu del món occidental, especialment als Estats Units d'Amèrica i al Regne Unit. Avui dia, moltes empreses, des de restaurants a clubs nocturns, entre d'altres, se centren en la clientela LGBT com a focus del seu mercat objectiu, tot i que en els seus orígens la motivació es trobés en la persecució i la discriminació que sofrien aquests col·lectius. El 1998 es va taxar el valor global dels diners roses en uns 350 mil milions de Lliures esterlines en diversos sectors, entre els quals el d'entreteniment i dels béns de consum. Actualment, els diners roses estan xifrats en més de 917 mil milions de Dòlars dels Estats Units.
El poder econòmic dels diners roses ha estat considerat com quelcom positiu dins de la comunitat LGBT, en tant que ha reforçat una espècia d'autoconcepte financer, la qual cosa permet la vinculació dels individus en llur respectiva comunitat. De fet, més del 90% d'aquesta comunitat dona suport a les empreses que funcionen amb aquests diners roses, mentre que esquiven aquelles que tenen polítiques contràries al moviment LGBT. Nogensmenys, també s'ha criticat que aquest concepte allunyaria la integració de les persones LGBT de la societat, ja que en promouria la seva segregació.

## Referències

* 1 2 Morris, Chris «Now meet the real gay mafia». New Statesman., 12-02-1999, pàg. 22-23.
* 1 2 «BBC News» (en anglès). BBC, 31-07-1998.
* ↑ Green, Jeff «[Bloomberg.com. LGBT Purchasing Power Near $1 Trillion Rivals Other Minorities]». Bloomberg, 20-07-2016.
* ↑ Sheila Perry, Sheila; Cross, Mary. Voices of France: Social, Political and Cultural Identity (en anglès). Continuum International Publishing Group, 1997, p. 172. ISBN ISBN 1-85567-394-0..

## Vegeu també

* Capitalisme rosa
* Pinkwashing
* Reclam LGBT
* Vot rosa
# Dolmen de la Lloseta

La Lloseta, o Barraca de la Llosa, és un monument megalític del límit dels termes comunals de Clarà i Villerac i dels Masos, tots dos a la comarca del Conflent, de la Catalunya del Nord.
És al nord del poble de Villerac, al nord de la Garrolla.
És un dolmen amb peristàlit (conjunt de pedres ajagudes que marcaven el perímetre del túmul). L'entrada del dolmen apunt al nord-oest. En donà notícia Jean Abelanet el 1969.

## Vegeu també

* Llista de monuments megalítics dels Pirineus Orientals

## Referències

* ↑ La Lloseta en els ortofotomapes de l'IGN

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Abelanet, Jean; Gual, Raimon. Le dolmen de la Lloseta (Clerà-Villerac, Pyrénées-Orientales). Carcassonne: Laboratoire de Préhistorie et de Paléonthologie, 1969 (Revista Atacina, 4).
* Abelanet, Jean; Gual, Raimon. Roussillon, province meconnue du mégalithisme. Carcassonne: Laboratoire de Préhistorie et de Paléonthologie, 1975 (Archeologia, 83).
* Becat, Joan. «40 - Clarà i Villerac». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Carreras Vigorós, Enric; Tarrús Galter, Josep. 181 anys de recerca megalítica a la Catalunya Nord (1832-2012). Girona: Annals de l'Institut d'Estudis Gironins, n. 54, 2013.
* Ponsich, Pere; Lloret, Teresa; Gual, Raimon. «Clarà i Villerac». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Dreherforte (equip ciclista)

L'equip Dreherforte va ser un equip ciclista italià, de ciclisme en ruta que va competir de 1973 a 1974.
Va sorgir amb parts de l'antic equip equip Dreher.

## Principals resultats

* Coppa Placci: Italo Zilioli (1973)
* Giro dels Apenins: Italo Zilioli (1973)
* Giro del Friül: Luciano Borgognoni (1974)

### A les grans voltes

* Giro d'Itàlia
** 2 participacions (1973, 1974)
** 1 victòries d'etapa:
*** 1 el 1973: Tullio Rossi
** 0 classificació finals:
** 0 Classificacions secundàries:
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Drechslerita

La drechslerita és un mineral de la classe dels sulfurs.

## Característiques

La drechslerita és una sulfosal de fórmula química Tl₄(Sb$_{4-x}$As$_x$)S₈ (1 < x < 2). Va ser aprovada com a espècie vàlida per l'Associació Mineralògica Internacional l'any 2019, i encara resta pendent de publicació. Cristal·litza en el sistema triclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural de Viena (Àustria), amb el número de catàleg: o1181, i al Museu d'Història Natural de Basilea (Suïssa), amb el número de mostra: s209.

## Formació i jaciments

Va ser descoberta a la pedrera Lengenbach, situada a la localitat suïssa de Fäld, dins la comuna de Binn (Districte de Goms, Valais). També ha estat descrita al dipòsit de Vorontsovskoe, a Tur'insk (óblast de Sverdlovsk, Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Drechslerite» (en anglès). Mindat. [Consulta: 13 març 2022].
* ↑ Kasatkin, A.V.; Stepanov, S.Yu.; Tsyganko, M.V.; Skoda, R.; F., Nestola; Plasil, J.; E., Makovicky; Agakhanov, A.A. «Mineralogy of the Vorontsovskoe gold deposit (Northern Urals). Part 1: history of study, mineral assemblages, list of minerals». МИНЕРАЛОГИЯ (MINERALOGY), 3, 17-12-2020, pàg. 3–34. DOI: 10.35597/2313-545x-2020-6-4-1 [Consulta: 13 març 2022].
# Donato d'Urbino

Donato d'Urbino (Milà, Itàlia, 1935) és un arquitecte i dissenyador italià.
Urbino va estudiar amb De Pas al Politècnic de Milà i amb Lomazzi a l'Institut d'Architecture Atheneum de Lausanne, Suïssa. Van fundar a Milà el seu propi estudi d'arquitectura i disseny el 1966.
Inicien la seva activitat amb diferents feines d'arquitectura, disseny de producte, disseny d'exposicions, interiorisme i urbanisme. Els seus primers dissenys, que fugien de la producció massiva, van ser mobles modulars i inflables realitzats en PVC. La seva cadira Blow s'ha convertit en una icona de la cultura pop. També van dissenyar nombrosos mobles i llums inflables, intercanviables i adaptables de gran radicalitat. El 1970 col·laboren en la construcció del pavelló italià a la Fira Mundial d'Osaka. Van participar en nombroses exposicions sobre disseny italià i el 1979 se'ls va concedir un Compasso d'oro pel penjador Sciangai. Han col·laborat amb les empreses italianes més importants (Alessi, Zanotta, Driade, Poltronova, etc.) i amb altres empreses europees com l'espanyola Disform. El 1983 van produir un programa de televisió sobre el disseny italià dels anys cinquanta als vuitanta. D'Urbino i Lomazzi continuen treballant junts i ambdós imparteixen classes a la Facultat de Disseny del Politècnic de Milà. Entre els seus dissenys cal citar la cadira Joe (1970) o el penjador Perruca (1989).

## Referències

* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# Dragan Holcer

Dragan Holcer (19 de gener de 1945 - 23 de setembre de 2015) fou un futbolista croat de la dècada de 1970.
Va néixer en captivitat a una presó nazi, fill de pare eslovè i mare austro-italiana amb residència a Niš (Sèrbia).
Fou 52 cops internacional amb la selecció iugoslava.
Pel que fa a clubs, defensà els colors de Radnički Niš, Hajduk Split, VfB Stuttgart i Schalke 04.

## Referències

* ↑ «Dragan Holcer kod Mosora: Dvojac Kirigin-Burazin bio je Hajdukovo blago» (en croatian). slobodnadalmacija.hr, 05-02-2011. Arxivat de l'original el 19 octubre 2012. [Consulta: 9 juliol 2012].
* ↑ Serbian national football team website (serbi)
* ↑ «Nakon teške bolesti preminuo Dragan Holcer > Slobodna Dalmacija > Hajduk». slobodnadalmacija.hr.
* ↑ «Dragan Holcer». worldfootball.net. [Consulta: 9 juliol 2012].
# Dubailand

Dubailand serà un colossal parc temàtic de la ciutat de Dubai, Emirats Àrabs Units; la seva construcció es va anunciar el 2003 i estarà acabat vers el 2015, però les primeres fases ja estan acabades actualment, i incloent el Dubai Autodrome, The Global Village i Al Sahra Desert Resort a la secció d'ecoturisme, amb unes imitacions de teatres exteriors amb làsers i efectes especials, pirotècnia i sons. La secció coneguda per Sahara Kingdom estarà acabada el 2010. La construcció fou encarrega per l'emir Muhammad bin Rashid Al Maktum i una vegada acabat tindrà sis zones temàtiques i podria atreure a 15 milions de turistes amb 200000 visitants diaris. El projecte ocupa 278 km², el doble que Disneyland i Disneyworld juntes. Les sis zones temàtiques previstes són:
* Attractions & Experience World, 13 km²
** Universal Studios Dubai
** Tiger Woods Dubai
** Bawadi
** Global Village
** Kids City
** Giants World
** Water Parks
** Aquadunya
** Sahara Kingdom
** Dubai Snowdome (esqui)
* Retail and Entertainment World, 4 km²
** Flea Market
** World Trade Park
** Auction World
** Factory Outlets
* Themed Leisure and Vacation World, 29 km²
** Women's World
** Destination Dubai
** Desert Kingdom
** Andalusian Resort and Spa
* Eco-Tourism World, 75 km²
** Al Sahra Desert Resort
** Sand Dune Hotel
** Al Kaheel
* Sports and Outdoor World, 19 km²
** Dubai Sports City
** Emerat Sports World
** Plantation Equestrian i Club de Polo Club
** Dubai Autodrome
** Dubai Golf City
* Downtown, 1.8 km²
** Mall d'Aràbia, el més gran centre comercial del món
** City Walk
** The Great Dubai Wheel
** Virtual Game World
# Doble Aliança

La Doble Aliança fou una aliança formada el 1879 entre l'Imperi Alemany i l'Imperi Austrohongarès, constituí el primer dels acords internacionals signats per Bismarck durant la seva etapa de pacificació quant a política exterior (segon sistema bismarckià).
L'aliança es va formar després que la Lliga dels Tres Emperadors va començar a deteriorar-se com a resultat de la insatisfacció de Rússia amb els resultats del Congrés de Berlín de 1878, que establia les bases de l'ordenament dels Balcans després de la guerra russoturca de 1877-1878 i atorgava a Imperi Austrohongarès un predomini polític sobre les restes del poderós Imperi Otomà a la regió balcànica. El 1882, Itàlia s'adherí al pacte, formant-se llavors l'anomenada Triple Aliança. L'objectiu d'ambdues aliances era l'aïllament diplomàtic de França per aconseguir la pau a Europa.

## Referències

* ↑ Khanna, V. N.. International Relations (en anglès). 5th. India: Vikas Publishing House, 2013, p. 55. ISBN 9789325968363.

## Bibliografia

* Jürgen Angelow. Kalkül und Prestige. Der Zweibund am Vorabend des Ersten Weltkrieges. Köln u. a. 2000.
* Moritz Csáky. Ideologie der Operette und Wiener Moderne. Ein kulturhistorischer Essay zur österreichischen Identität. Wien u. a. 1998.
* Helmut Rumpler. Der "Zweibund" 1879. Das deutsch-österreichisch-ungarische Bündnis und die europäische Diplomatie. Wien 1996.
# Goran Vojnović

Goran Vojnović, és un director i guionista de cinema i televisió eslovè, escriptor i columnista. Va néixer l'11 de juny de 1980 a Ljubljana, Eslovènia.

### Obra literària

És autor de quatre novel·les.
Čefurji raus! [Xarnegos, fora!] és el seu primer títol, amb el qual l'any 2009 va guanyar el seu primer premi Kresnik.
La seva segona obra duu el títol Jugoslavija, moja dezela [Iugoslàvia, la meva terra]. L'obra li va representar el seu segon premi Kresnik, l'any 2013. Posteriorment, dues traduccions de l'obra van ser premiades: l'any 2018 va rebre el guardó italià Latisana per il Nord Est, i l'any 2020 el premi polonès Angelus.
La tercera novel·la Figa va ser guardonada amb el premi Kresnik el 2017, any que també va rebre el premi Zupancic.
També és autor de la novel·la Đorđić se vrača [Djordjić torna], així com de la col·lecció de columnes Ko Jimmy Choo sreča Fidela Castra [QuanJimmy Choo es troba amb Fidel Castro] i la col·lecció d'assaigs Zbiralec strahov [El col·leccionista de pors].

### Obres portades al teatre

Les novel·les Čefurji raus!, Jugoslavija, moja dezela i Figa van ser adapatades a obres teatrals.
La comèdia Čefurji raus!, dirigida per Mare Bulc i interpretada per Aleksandar Rajaković - Sale va ser representada més de 300 cops per diferents indrets d'Eslovènia. Anys després, l'autor va fer una adaptació del text per a un llargmetratge.
El 2015, el director Ivica Buljan va dur a l'escenari del Teatre Nacional d'Eslovènia la novel·la Iugoslàvia, la meva terra.
El 2021 el text de Vojnović Tak també va ser dut a l'escenari de diferents teatres eslovens.

## Fonts

* RTV Eslovènia, Knjiga mene briga: Goran Vojnović: Čefurji raus!
* Karl-Franzens Universität Graz, Institut de traducció teòrica i Angewandte Wissenschaft; Daniela, Kocmut; Jurkovic Tina (eds.) (2012): Textos de ficció d'autors d'Eslovènia. Lectura.

## Enllaços externs

* Goran Vojnović a la base de dades de pel·lícules eslovenes
* Article sobre l'estudi de l'autor
* Entrevista amb l'autor
* Crítica a la novel·la Iugoslàvia, el meu país
* Article sobre la publicació de la novel·la Iugoslàvia, el meu país